
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Φεβρουάριου 2018 


ΤΕΥΧΟΣ Α.Α.Π. 


Αρ. Φύλλου 33 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 1) Χαρακτηρισμός ως μνημείου του Μεγάρου 
του Ταμείου Ασφαλίσεως Εμπόρων, 2) Χαρακτη¬ 
ρισμός της χρήσης α) της Στοάς Εμπόρων, β) του 
καταστήματος «Αριστον», Εργαστήριο τυροπι- 
τών/ζαχαροπλαστικής και πρατήριο πώλησης 
μαζί με την εγκατάσταση του φούρνου του οίκου 
Οι-υιτιβΜΙ ίη 5ίΐυ και γ) του καταστήματος «Ν. Σι- 
δερής», Ωρολογοποιείο, φερόμενης ιδιοκτησίας 
ΕΦΚΑ, που βρίσκονται επί της οδού Βουλής 8-10, 
στο Δήμο Αθηναίων. 

2 Ανακατάταξη οδικού τμήματος της Εθνικής Οδού 
(5) του Πρωτεύοντος Δικτύου, από την συμβολή 
με την Επαρχιακή οδό (10) του Ν. Άρτας έως τη 
συμβολή με την Παράκαμψη Άρτας - Φιλιππιάδας 
(περιοχή πρώην Στρατοπέδου «Πετροπουλάκη») 
και ένταξη του στο Δευτερεύον Εθνικό Δίκτυο. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΑΜΤΕ/ 

ΔΠΑΝΣΜ/8245/682/43 (1) 

1) Χαρακτηρισμός ως μνημείου του Μεγάρου του 
Ταμείου Ασφαλίσεως Εμπόρων, 2) Χαρακτηρι¬ 
σμός της χρήσης α) της Στοάς Εμπόρων, β) του 
καταστήματος «'Αριστον», Εργαστήριο τυροπι- 
τών/ζαχαροπλαστικής και πρατήριο πώλησης 
μαζί με την εγκατάσταση του φούρνου του οί¬ 
κου ΟΓυΐΓΐϋΝΙ ίη 5ΪΙυ καιγ) του καταστήματος «Ν. 
Σιδερής», Ωρολογοποιείο, φερόμενης ιδιοκτησί¬ 
ας ΕΦΚΑ, που βρίσκονται επί της οδού Βουλής 
8-10, στο Δήμο Αθηναίων. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α)Του άρθρου 90τουπ.δ. 63/2005 (Α'98) «Κωδικοποί¬ 
ηση της Νομοθεσίας για την Κυβέρνηση και τα Κυβερ¬ 
νητικά όργανα» καθώς και ότι από την εφαρμογή των 


κανονιστικών αυτών διατάξεων δεν προκαλείται δαπάνη 
σε βάρος του κρατικού προϋπολογισμού. 

β)Του ν. 2039/1992 (Α'61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του π.δ. 4/2018 (Α’ 7) «Οργανισμός Υπουργείου Πο¬ 
λιτισμού και Αθλητισμού». 

ε)Του άρθρου 1 του π.δ. 70/2015 (ΑΊ14) «Ανασύσταση 
των Υπουργείων....» σχετικά με τη σύσταση Υπουργείου 
Πολιτισμού και Αθλητισμού. 

στ)Τουπ.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) Την υπ' αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/ 
Α1/272598/33659/30330/23405/6.10.2015 κοινή από¬ 
φαση του Πρωθυπουργού και του Υπουργού Πολιτισμού 
και Αθλητισμού για το διορισμό Μετακλητού Γενικού 
Γραμματέα του Υπουργείου Πολιτισμού και Αθλητισμού 
(ΦΕΚ/ΥΟΔΔ/706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.01.2004 «Οργάνωση και λειτουργία των Συμ¬ 
βουλίων του ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/ 
49610/28.11.1990 (ΦΕΚ 743/Β/29.11.1990) «Εξαίρεση 
από τον περιορισμό των τριών υπογραφών». 

4. Τις εισηγήσειςτης Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και της 
Διεύθυνσης Προϊστορικών και Κλασικών Αρχαιοτήτων 
και τα λοιπά στοιχεία του φακέλου του θέματος. 

5. Την ομόφωνη γνωμοδότηση του Ειδικού Οργάνου 
Κεντρικού Αρχαιολογικού Συμβουλίου - Κεντρικού Συμ¬ 
βουλίου Νεωτέρων Μνημείων, του άρθρου 50 παρ. 6β 
του ν. 3028/2002, με αριθμό πρακτικού 3/21-12-2017 
(θέμα 1 ο) ως προς την πρώτη παράγραφο. 

6. Την κατά πλειοψηφία γνωμοδότηση του Ειδικού 
Οργάνου Κεντρικού Αρχαιολογικού Συμβουλίου - Κε¬ 
ντρικού Συμβουλίου Νεωτέρων Μνημείων, του άρθρου 
50 παρ. 6β του ν. 3028/2002, με αριθμό Πρακτικού 3/ 
21-12-2017 (θέμα 1 ο) ως προς την δεύτερη παράγραφο, 
αποφασίζουμε: 

1) Τον χαρακτηρισμό ως μνημείου, σύμφωνα με τις 
διατάξεις του άρθρου 6 παρ. 1 γ του ν. 3028/2002, του 
Μεγάρου του Ταμείου Ασφαλίσεως Εμπόρων, φερόμενης 
ιδιοκτησίας ΕΦΚΑ, που βρίσκεται επί της οδού Βουλής 
8-10, στον Δήμο Αθηναίων, διότι αποτελεί αφενός αξιό¬ 
λογο κτήριο μεγάλης κλίμακας, δείγμα μοντερνισμού με 
στοιχεία ΑιΤ ϋθεο και έντονα κλασικιστικά στοιχεία στην 
όψη και αφετέρου προϊόν επώνυμης αρχιτεκτονικής των 
Εμ. Λαζαρίδη και Λ. Μπόνη, και διαθέτει ιδιαίτερα σημα¬ 
ντικά χαρακτηριστικά για την μελέτη της εξέλιξης του 
κέντρου της πόλης της Αθήνας από οικονομική, αρχιτε¬ 
κτονική, πολιτιστική άποψη. 

2) Τον χαρακτηρισμό της χρήσης, σύμφωνα με τις δια¬ 
τάξεις του άρθρου 6 παρ. 2 του ν. 3028/2002, α) της Στο¬ 
άς Εμπόρων, επειδή αποτελεί πρόδρομο των εμπορικών 
πολυκαταστημάτων, συνδέεται με την ιστορικά εμπορική 
ταυτότητα του τμήματος αυτού της πόλης των Αθηνών, 

β) του καταστήματος «Άριστον», ήτοι Εργαστήριοτυ- 
ροπιτών/ζαχαροπλαστικής και πρατήριο πώλησης μαζί 
με την εγκατάσταση του φούρνου του οίκου ϋΐ'υιτιόίΙΙ 
ίη 5ίΐυ και γ) του καταστήματος «Ν. Σιδερής», ήτοι Ωρο¬ 
λογοποιείο, επειδή αποτελούν ιστορικές οικογενειακές 
επιχειρήσεις, οι οποίες επιβιώνουν για πολλές δεκαετίες 
στην ίδια θέση, παρά τις κοινωνικές και οικονομικές με¬ 
ταβολές που σημειώνονται στην πόλη, και υπό αυτή την 
έννοια αποτελούν τεκμήριο της εξέλιξης της περιοχής 
από οικονομική, ιστορική και πολιτιστική άποψη. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2018 

Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. Δ13/οικ/715 (2) 

Ανακατάταξη οδικού τμήματος της Εθνικής Οδού 
(5) του Πρωτεύοντος Δικτύου, από την συμβολή 
με την Επαρχιακή οδό (10) του Ν. Άρτας έως τη 
συμβολή με την Παράκαμψη Άρτας - Φιλιππιάδας 
(περιοχή πρώην Στρατοπέδου «Πετροπουλάκη») 
και ένταξη του στο Δευτερεύον Εθνικό Δίκτυο. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Το π.δ. 63/2005 (Α' 98) «Κωδικοποίηση της Νομο¬ 
θεσίας για την Κυβέρνηση και τα Κυβερνητικά όργανα», 
όπως τροποποιήθηκε μετον. 4320/2015 (Α' 90) και ισχύ¬ 
ει. 

2. Το ν. 2503/1997 (Α' 107) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Το ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 


4. Την κοινή απόφαση Δ16α/04/773/29.11.1990 του 
Υπουργού Προεδρίας και αναπληρωτή Υπουργού 
ΠΕ.ΧΩ.ΔΕ. «Περί εξαίρεσης διοικητικών πράξεων ή εγ¬ 
γράφων από τον κανόνα των τριών υπογραφών». 

5. Το ν. 3155/1955 «Περί κατασκευής και συντηρήσεως 
Οδών» και τα εκτελεστικά του διατάγματα. 

6. Το β.δ. της 9.8.1955 «Περί Καθορισμού των Εθνικών 
Οδών κατά τις διατάξεις του ν. 3155/1955» και την από¬ 
φαση Γ 25871/9.7.1963 του Υπουργού Δημοσίων Έργων 
«Περί αριθμήσεωςτων Εθνικών Οδών». 

7. Το β.δ. της 6.2.1956 (Α' 47) «Περί Καθορισμού των 
Επαρχιακών Οδών των νομών του κράτους κατά τις δι¬ 
ατάξεις του ν. 3155/1955». 

8. Το ν. 1418/1984 «Δημόσια Έργα και ρυθμίσεις συνα¬ 
φών θεμάτων» και ειδικότερα την παρ.3 του άρθρου 25. 

9. Την εγκύκλιο 18/99 με την ΔΜΕΟ/ε/516/10.5.1999 
«Περί χαρακτηρισμού οδών ως Εθνικών ή Επαρχιακών» 
σύμφωνα με το άρθρο 25, παρ. 3 του ν. 1418/1984. 

10. Το β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το π.δ. 118/2006. 

11 .Το ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το ν.δ. 929/1979 «Περί εκτελέσεως του άρθρου 1 του 
ν. 653/1977». 

12. Το π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

13. Την απόφαση ΔΜΕΟ/ε/ο/266/9.3.1995 (Β' 293) του 
Υπουργού Περιβάλλοντος Χωροταξίας και Δημοσίων 
Έργων «Περί Ανακατάταξης Επαρχιακού Οδικού Δικτύου 
των Νομών της Χώρας». 

14. Την απόφαση ΔΜΕΟ/ε/οικ/1308/15.12.1995 
(Β' 30) του Υπουργού Περιβάλλοντος Χωροταξίας και 
Δημοσίων Έργων «Κατάταξη Εθνικών Οδών περιφερειών 
Αττικής, Στερεός Ελλάδας, Θεσσαλίας, Ηπείρου, Μακε¬ 
δονίας και Θράκης σε Βασικό (Πρωτεύον), Δευτερεύον 
καιΤριτεύον Εθνικό Οδικό Δίκτυο». 

15. Το π.δ. 70/2015, άρθρο 3 (Α' 114) σύμφωνα με το 
οποίο το Υπουργείο Υποδομών Μεταφορών και Δικτύων 
που είχε συγχωνευθεί σε Υπουργείο Οικονομίας, Υποδο¬ 
μών, Ναυτιλίας καιΤουρισμού, ανασυνιστάται σε Υπουρ¬ 
γείο Υποδομών Μεταφορών και Δικτύων. 

16. Το π.δ. 123/2016, άρθρο 4 (Α' 208) σύμφωνα με το 
οποίο το Υπουργείο Υποδομών Μεταφορών και Δικτύων, 
μετονομάζεται σε Υπουργείο Υποδομών και Μεταφορών, 
σε συνδυασμό με το άρθρο 3 του π.δ. 70/2015 (Α' 114). 

17. Το π.δ. 125/2016, (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

18. Το π.δ. 123/2017 (ΑΊ 51) «Οργανισμός του Υπουρ¬ 
γείου Υποδομών και Μεταφορών». 

19. Την απόφαση Δ13/οικ/471 /13.11.2017, του Υπουρ¬ 
γού Υποδομών και Μεταφορών, «Καθορισμός αρμοδι¬ 
οτήτων της Διεύθυνσης Οδικών Υποδομών (Δ 13) του 
π.δ. 123/2017 σε ότι αφορά τις υφιστάμενες, τις υπό ανά- 







Τεύχος ΑΑΠ 33/27.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


297 


θέση και τις προς δημοπράτηση συμβάσεις αρμοδιότη¬ 
τας της τέως Διεύθυνσης Οδικών Υποδομών (Δ.Ο.Υ.) του 
καταργηθέντος π.δ. 109/2014». 

Αφού είδαμε: 

1) Την απόφαση ΔΜΕΟ/ε/205/31.3.1997 του Υπουρ¬ 
γού Περιβάλλοντος Χωροταξίας και Δημοσίων Έργων, 
με την οποία χαρακτηρίστηκε και κατατάχθηκε η πα¬ 
ράκαμψη «Άρτας -Φιλιππιάδας» στο Πρωτεύον Εθνικό 
Οδικό Δίκτυο. 

2) Την απόφαση ΔΜΕΟ/ε/429/25.5.2000 του Υπουργού 
Περιβάλλοντος Χωροταξίας και Δημοσίων Έργων, που 
χαρακτηρίζει και κατατάσσει το Δυτικό άξονα Β-Ν (ΙΟΝΙΑ 
ΟΔΟΣ) τμήμα: Κακαβιά -Αντίρριο, στο Βασικό (Πρωτεύ¬ 
ον) Εθνικό Οδικό Δίκτυο. 

3) Την απόφαση ΟΑΠ/ΑΙ/οικ. 11092/20.9.2005 του 
Υπουργού Περιβάλλοντος Χωροταξίας και Δημοσίων 
Έργων, που χαρακτηρίζει ως αυτοκινητόδρομο την Ιόνια 
Οδό από Αντίρριο έως Ιωάννινα. 

4) Την απόφαση Δ.Ο.Υ./θΐκ/5776/4.12.2015 (ΑΑΠ 253) 
του Υπουργού Υποδομών, Μεταφορών και Δικτύων, που 
χαρακτηρίζει και αριθμεί την Ιόνια Οδός ως αυτοκινη¬ 
τόδρομο Α5. 

5) Το 19386/15.3.2012 έγγραφο της Τεχνικής Υπηρε¬ 
σίας του Δήμου Αρταίων που ζητά την ανακατάταξη 
τμήματος της Εθνικής Οδού Άρτας-Ιωαννίνων. 

6) Το 1403/5.4.2012 έγγραφο της Διεύθυνσης Μελετών 
Έργων Οδοποιίας (νυν ΔΟΥ) που ζητούνται από το Δήμο 
Αρτας επιπλέον στοιχεία προκειμένου να εξεταστεί η 
ζητούμενη ανακατάταξη. 

7) Το 29917/8.9.2015 έγγραφο τηςΤεχνικής Υπηρεσίας 
του Δήμου Αρταίων με το οποίο υποβλήθηκε στη ΔΟΥ η 
294/2015 απόφαση του Δημοτικού Συμβουλίου. 

8) Την απόφαση 294/2015 του Δημοτικού Συμβουλί¬ 
ου του Δήμου Αρταίων, που αποφασίζει ομόφωνα, την 
ανακατάταξη του τμήματος της παλαιός Εθνικής οδού 
(5), από «Γέφυρα Ζούτου έως «Γέφυρα Καλογήρου» και 
ένταξη αυτού στοΤριτεύον Εθνικό Δίκτυο. 

9) Την 7/37/29.7.2015 απόφαση του Περιφερειακού 
Συμβουλίου Ηπείρου, που αποφασίζει ομόφωνα την 
ανακατάταξη τμήματος της παλαιός Εθνικής Οδού (5) 
από «Γέφυρα Ζούτου» έως «Γέφυρα Καλογήρου» και 
ένταξη αυτού στο Τριτεύον Εθνικό Δίκτυο εκτός του 
τμήματος από κόμβο παλαιού στρατοπέδου μέχρι δια¬ 
σταύρωση προς Γραμμενίτσα, το οποίο προτείνεται να 
χαρακτηρισθεί ως δημοτική οδός. 

10) Το οικ. 105385/790/19.10.2015 έγγραφο της Περι¬ 
φερειακής Ενότητας Άρτας της Περιφέρειας Ηπείρου με 
το οποίο αποστέλλεται η 7/37/29.7.2015 απόφαση του 
Περιφερειακού Συμβουλίου. 

11) Το ΚΒ/ΦΚ/ΠΡ14.00/Μ/ΣΥ.9/7526/23.10.2015 έγ¬ 
γραφο της ΕΥΔΕ/Κ και ΣΣΥ, με το οποίο ζητείται να εξε¬ 
ταστεί η ανακατάταξη από γέφυρα Ζούτου έως γέφυρα 
Καλογήρου. 

12) Το ΔΟΥ/5031/17.12.2015 έγγραφο της Διεύθυνσης 
Οδικών Υποδομών με το οποίο ζητούνται συμπληρω¬ 
ματικά έγγραφα. 

13) Το 1188/3.2.2016 έγγραφο του Δήμου Ζηρού με το 
οποίο αποστέλλεται η 6/2016 απόφαση του Δημοτικού 
Συμβουλίου του Δήμου Ζηρού. 


14) Την 6/2016 απόφαση του Δημοτικού Συμβουλίου 
του Δήμου Ζηρού, η οποία αποφασίζει κατά πλειοψηφία, 
την ανακατάταξη τμήματος της υφιστάμενης Εθνικής 
Οδού (5), η οποία ανήκει διοικητικά στα όρια του Δή¬ 
μου Ζηρού, από «Γέφυρα Καλογήρου» έως το πρώην 
Στρατόπεδο «Πετροπουλάκη» και την ένταξη του στο 
τριτεύον Εθνικό δίκτυο. 

15) Την 48/2016 απόφαση του Δημοτικού Συμβουλί¬ 
ου του Δήμου Νικολάου Σκουφά, η οποία αποφασίζει 
ομόφωνα την ανακατάταξη του τμήματος της παλαιός 
Εθνικής Οδού (5) από «γέφυρα Ζούτου έως Γέφυρα Κα¬ 
λογήρου» και ένταξη αυτού στοΤριτεύον Εθνικό Δίκτυο. 

16) Το 15677/8.6.2016 έγγραφο του Δήμου Αρταίων με 
το οποίο αποστέλλεται η 3/15/25.4.2016 απόφαση του 
Περιφερειακού Συμβουλίου, η οποία αποφασίζει κατά 
πλειοψηφία την ανακατάταξη του τμήματος της Ε.Ο. 5 
από «Γέφυρα Καλογήρου» έως το πρώην Στρατόπεδο 
«Πετροπουλάκη» και την ένταξη αυτού στο Τριτεύον 
Εθνικό Δίκτυο. 

17) Το ΔΟΥ/ο/1780/28.3.2017 έγγραφο της Διεύθυν¬ 
σης Οδικών Υποδομών με το οποίο ζητούνται συμπλη¬ 
ρωματικά στοιχεία. 

18) Το 13672/12.4.2017 έγγραφο της Τεχνικής Υπη¬ 
ρεσίας του Δήμου Αρταίων με το οποίο αποστέλλονται 
ψηφιακά αρχεία του υπό ανακατάταξη οδικού τμήματος. 

19) Το από 11.9.2017 ηλεκτρονικό μήνυμα από τη ΝΕΑ 
Οϋ05 5.Α. με το οποίο αποστέλλεται ΙίηΚ με οριζοντιο- 
γραφίες και τα αντίστοιχα Πιστοποιητικά Έγκρισης των 
Μελετών Οδοποιίας για τις περιοχέςτης Γέφυρας Ζούτου 
και του Α/Κ Φιλιππιάδας. 

20) Το οικ/4908/15.9.2017 έγγραφο της Διεύθυνσης 
Οδικών Υποδομών του Υπουργείου Υποδομών με το 
οποίο ζητείται η σύμφωνη γνώμη για την ανακατάτα¬ 
ξη από τηνΤεχνική Υπηρεσία της Περιφέρειας Ηπείρου 
και την Διεύθυνση Τεχνικών Έργων της Περιφερειακής 
Ενότητας Άρτας. 

21) Το 105207/11473/12.10.2017 έγγραφο της Δ/νσης 
Τεχνικών Έργων της Περιφέρειας Ηπείρου με το οποίο 
μας γνωστοποιεί ότι δεν έχει αντίρρηση για την εν λόγω 
ανακατάταξη. 

22) Το διάγραμμα με τίτλο «Οριζοντιογραφία Ευρύ¬ 
τερης Περιοχής, Ανακατάταξη Οδικού Τμήματος Υφι¬ 
στάμενης Εθνικής Οδού (5) του Πρωτεύοντος Δικτύου 
«Αγρίνιο -Αμφιλοχία-Άρτα-Φιλιππιάδα-Ιωάννινα» σε υπό¬ 
βαθρο ΓΥΣ το οποίο εκδόθηκε από τηνΤεχνική Υπηρε¬ 
σία του Δήμου Αρταίων στις 22.2.2016 και θεωρήθηκε 
στις 23.2.2016 από την Περιφέρεια Ηπείρου σε κλίμακα 
1:20000 

23) Την από 12.10.2017 εισήγηση της Διεύθυνσης Οδι¬ 
κών Υποδομών του Υπουργείου Υποδομών και Μετα¬ 
φορών με το οποίο εισηγείται η εν θέματι ανακατάταξη. 

24) Τ ην από 9.11.2017, συνεδρία 43 - Πράξη 174, γνω¬ 
μοδότηση του Συμβουλίου Δημοσίων Έργων (Τμήμα 
Μελετών) με την οποία γνωμοδοτεί ομόφωνα υπέρ της 
εισηγούμενης ανακατάταξης του οδικού τμήματος της 
Εθνικής Οδού 5 σε Δευτερεύον Εθνικό Δίκτυο και την 
επισήμανση για την αναγκαιότητα ανακατάταξης και των 
υπόλοιπων τμημάτων της ΕΟ (5) που αντικαταστάθηκαν 
από την Ιόνια Οδό. 

25) Το ττ.δ. 209/1998, άρθρο (1) παράγραφος 1 (β) όπου 
στο Δευτερεύον Εθνικό Οδικό Δίκτυο εντάσσονται οδι¬ 
κοί άξονες για τους οποίους έχει γίνει παραλλαγή με 
Βασικό Εθνικό Οδικό Δίκτυο. 

26) Το γεγονός ότι η Εθνική Οδός (5) αποτελεί έναν 
από τους σπουδαιότερους και μεγαλύτερους οδικούς 
άξονες της χώρας και η υποβάθμιση της (λόγω της νέας 
χάραξης (Ιόνια Οδός - παράκαμψη «Άρτας-Φιλιππιάδας») 
δεν θα πρέπει να υπερβαίνει τα όρια του Δευτερεύοντος 
Εθνικού Οδικού Δικτύου. 

Και επειδή: 

1. Για την εφαρμογή των π.δ. 209/1998 και π.δ. 
401/1993 (τα οποία ισχύουν από την ημέρα που δημο- 
σιεύθηκαν σε ΦΕΚ) είναι απαραίτητη η κατάταξη των 
Εθνικών δρόμων στις (3) κατηγορίες: Βασικό ή Πρωτεύ¬ 
ον, Δευτερεύον και Τριτεύον Δίκτυο, σύμφωνα με τα 
κριτήρια που αναφέρονται στα π.δ. και την λειτουργική 
σημασία των δρόμων. 

2. Η απόφαση ΔΜΕΟ/ε/205/31.3.1997, του Υπουργού 
Περιβάλλοντος Χωροταξίας και Δημοσίων Έργων, χαρα¬ 
κτήρισε και κατέταξε την παράκαμψη «Αρτας -Φιλιππιά- 
δας» στο Πρωτεύον Εθνικό Οδικό Δίκτυο. 

3. Η απόφαση ΔΜΕΟ/ε/429/25.5.2000, του Υπουργού 
Περιβάλλοντος Χωροταξίας και Δημοσίων Έργων, χαρα¬ 
κτήρισε και κατέταξε το Δυτικό άξονα Β-Ν (ΙΟΝΙΑ ΟΔΟΣ) 
τμήμα: Κακαβιά -Αντίρριο, στο Βασικό (Πρωτεύον) Εθνι¬ 
κό Οδικό Δίκτυο. 

4. Η απόφαση ΟΑΠ/ΑΙ/οικ. 11092/20.9.2005, του 
Υπουργού Περιβάλλοντος Χωροταξίας και Δημοσίων 
Έργων, χαρακτήρισε ως αυτοκινητόδρομο την Ιόνια Οδό 
από Αντίρριο έως Ιωάννινα. 

5. Η απόφαση Δ.Ο.Υ./οικ/5776/4.12.2015 (ΑΑΠ 253), 
του Υπουργού Υποδομών, Μεταφορών και Δικτύων, 
χαρακτηρίζει και αριθμεί την Ιόνια Οδό ως αυτοκινη¬ 
τόδρομο Α5. 

6. Σήμερα υφίστανται δύο (2) οδικοί άξονες του Πρω¬ 
τεύοντος Εθνικού Οδικού Δικτύου που διέρχονται από 
την εξεταζόμενη περιοχή. 

7. Για το τμήμα της Εθνικής Οδού (5), από τις συμβολές 
της με την επαρχιακή οδό (10) στην περιοχή γέφυρας 
Ζούτου έως την περιοχή πρώην Στρατοπέδου «Πετρο- 
πουλάκη», έχει υποβαθμισθεί η λειτουργική της σημασία, 
ως υπεραστικού οδικού άξονα λόγω της κατασκευής και 
απόδοσης στην κυκλοφορία του αντίστοιχου τμήματος 
της νέας οδικής αρτηρίας (ΙΟΝΙΑ ΟΔΟΣ) και της Παρά¬ 
καμψης «Άρτας-Φιλιππιάδας». 

8. Η παράκαμψη «Άρτας-Φιλιππιάδας», ένα τμήμα της 
οποίας ανήκει και στον αυτοκινητόδρομο (ΙΟΝΙΑ ΟΔΟΣ), 
αποτελεί ευρεία παράκαμψη του προς ανακατάταξη τμήμα¬ 
τος, έχει αναλάβει το βάρος της υπεραστικής κυκλοφορίας 
και διευκολύνει τις μετακινήσεις των οχημάτωνπου κατευθύ- 
νονται σε άλλα αοτικά κέντρα (Φιλιππιάδα, Ιωάννινα, κ.λπ.). 

9. Το εν λόγω τμήμα της υφιστάμενης Εθνικής Οδού 
(5) παρουσιάζει αισθητά μειωμένο κυκλοφοριακό φόρτο 
και εξυπηρετεί κυρίως τις τοπικές ανάγκες κυκλοφορίας. 


10. Η ολοκλήρωση του Α5 αναμένεται να συντελέσει 
στην ανάπτυξη της ευρύτερης περιοχής (Αντίρριο έως 
Ιωάννινα) αφού ενώνει τις περιοχές με δίκτυο ανώτερης 
κατηγορίας και βελτιώνει την «παλαιά» πλέον Εθνική 
Οδό (5). 

11. Η παραμονή του παραπάνω τμήματος στο Πρω¬ 
τεύον Εθνικό Οδικό Δίκτυο έχει ως αποτέλεσμα να εξα¬ 
κολουθεί να ισχύει για τις εκατέρωθεν του δρόμου ιδιο¬ 
κτησίες ο αυστηρός περιορισμός στις αποστάσεις των 
οικοδομικών γραμμών, που βάσει του π.δ. 209/1998, στις 
εκτός εγκεκριμένου σχεδίου περιοχές και εκτός ορίων 
οικισμών και καθορίζεται στα 60ιη από τον άξονα του 
δρόμου. 

12. Οι αρμόδιες Υπηρεσίες: 

- Περιφέρεια Ηπείρου δια του Περιφερειακού Συμ¬ 
βουλίου 

-Η Δ/νση Τεχνικών Έργων Περιφέρειας Ηπείρου 

-Περιφερειακή Ενότητα Άρτας 

-Δημοτικό Συμβούλιο Δήμου Αρταίων 

-Δημοτικό Συμβούλιο Δήμου Ζηρού 

-Δημοτικό Συμβούλιο Δήμου Νικολάου Σκουφά 

-Τεχνική Υπηρεσία Δήμου Αρταίων 
συνηγορούν στην ανακατάταξη του οδικού τμήματος 
του θέματος. 

13. Κατά το π.δ. 209/1998, άρθρο 1, παρ. 1 (β), το ζη¬ 
τούμενο προς ανακατάταξη και υποβιβασμό οδικό τμή¬ 
μα πληροί τις προϋποθέσεις ένταξης στο Δευτερεύον 
Εθνικό Οδικό Δίκτυο, διότι αποτελεί οδικό άξονα για 
τον οποίο έχει γίνει παραλλαγή με Βασικό Εθνικό Οδικό 
Δίκτυο, αποφασίζουμε: 

Να ανακαταταχθεί το οδικό τμήμα της Εθνικής Οδού 
(5) του Πρωτεύοντος Δικτύου από την συμβολή με την 
Επαρχιακή οδό (10) του Ν. Άρτας έως την συμβολή με την 
Παράκαμψη Άρτας - Φιλιππιάδας (περιοχή πρώην Στρα¬ 
τοπέδου Πετροπουλάκη) και να ενταχθεί στο Δευτερεύ¬ 
ον Εθνικό Δίκτυο της χώρας, όπως ακριβώς απεικονίζεται 
στο συνημμένο χάρτη της Δ/νσης Οδικών Υποδομών του 
Υπουργείου Υ. Μ Ε., σε υπόβαθρο ορθοφωτοχαρτών της 
ΚΤΗΜΑΤΟΛΟΓΙΟ Α.Ε.. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού προϋπολογισμού. 

Η απόφαση αυτή και ο συνημμένος σε αυτή χάρτης, 
με τίτλο: «Ανακατάταξη οδικού τμήματος της Εθνικής 
Οδού (5) του Πρωτεύοντος Δικτύου, από την συμβολή 
με την Επαρχιακή οδό 10 του Ν. Άρτας έως την συμβολή 
με την Παράκαμψη Άρτας - Φιλιππιάδας (περιοχή πρώην 
Στρατοπέδου Πετροπουλάκη) και ένταξη του στο Δευτε¬ 
ρεύον Εθνικό Δίκτυο», να δημοσιευτούν στην Εφημερίδα 
της Κυβερνήσεως. 

Αθήνα, 6 Φεβρουάριου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























